ประกาศกรมสรรพสามิตเรื่องกำหนดหลักเกณฑ์และเงื่อนไข สำหรับน้ำมันแก๊สโซฮอล์และน้ำมันดีเซลที่มีไบโอดีเซลผสม[๑] เพื่อให้การปฏิบัติเกี่ยวกับการจัดเก็บภาษีสรรพสามิตสำหรับน้ำมันแก๊สโซฮอล์และน้ำมันดีเซลที่มีไบโอดีเซลผสม เป็นไปโดยถูกต้อง สะดวก รวดเร็ว มีประสิทธิภาพและมีมาตรฐานเป็นไปในแนวทางเดียวกันอาศัยอำนาจตามความใน (๓) (๔) และ (๕)ของประเภทที่ ๐๑.๐๑ และ (๕) ของประเภทที่ ๐๑.๐๕ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์และเงื่อนไข สำหรับน้ำมันแก๊สโซฮอล์อี ๑๐ น้ำมันแก๊สโซฮอล์อี ๒๐ น้ำมันแก๊สโซฮอล์อี ๘๕และน้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่ไม่น้อยกว่าร้อยละ๔ ไว้ ดังต่อไปนี้ข้อ ๑ ในประกาศนี้เอทานอลแปลงสภาพ หมายความว่าเอทานอลที่ได้ผสมกับน้ำมันเชื้อเพลิงตามสูตรการแปลงสภาพที่กรมสรรพสามิตกำหนดน้ำมันแก๊สโซฮอล์ หมายความว่าน้ำมันแก๊สโซฮอล์อี ๑๐ น้ำมันแก๊สโซฮอล์อี ๒๐ น้ำมันแก๊สโซฮอล์อี ๘๕ตามลักษณะและคุณภาพของน้ำมันแก๊สโซฮอล์ที่กรมธุรกิจพลังงานประกาศกำหนดน้ำมันดีเซลที่มีไบโอดีเซลผสมหมายความว่า น้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่ไม่น้อยกว่าร้อยละ๔ โดยปริมาตรหมวด๑กรณีผลิตในราชอาณาจักร ข้อ ๒ผู้ประกอบอุตสาหกรรมที่ประสงค์จะเสียภาษีสรรพสามิตสำหรับน้ำมันแก๊สโซฮอล์หรือน้ำมันดีเซลที่มีไบโอดีเซลผสมให้ปฏิบัติดังนี้๒.๑ แจ้งกรรมวิธีการผลิตและยื่นแบบแปลนแผนผังสถานที่ผลิตน้ำมันแก๊สโซฮอล์หรือน้ำมันดีเซลที่มีไบโอดีเซลผสมโดยให้ระบุหมายเลขถังที่ใช้เก็บและความจุของถังเก็บ ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่๒.๒โรงอุตสาหกรรมที่ผลิตน้ำมันแก๊สโซฮอล์ หรือน้ำมันดีเซลที่มีไบโอดีเซลผสมจะต้องติดตั้งระบบOnlineDataSystemและต้องปฏิบัติตามระเบียบกรมสรรพสามิตเกี่ยวกับการควบคุมโรงอุตสาหกรรมน้ำมันและผลิตภัณฑ์น้ำมันเว้นแต่มีเหตุผลอันสมควร ซึ่งได้รับความเห็นชอบจากอธิบดีกรมสรรพสามิตข้อ ๓การรับเอทานอลแปลงสภาพไว้เพื่อผลิตน้ำมันแก๊สโซฮอล์๓.๑ การรับเอทานอลแปลงสภาพเข้าเก็บในโรงอุตสาหกรรมให้รวมถึงการรับเข้าเก็บโดยยานพาหนะที่บรรทุกเอทานอลแปลงสภาพเข้ามาภายในบริเวณโรงอุตสาหกรรมและการรับเข้าเก็บในถังเก็บเอทานอลแปลงสภาพที่แยกต่างหากจากถังวัตถุดิบอื่น ๆ๓.๒ให้ผู้ประกอบอุตสาหกรรมจัดหาสถานที่เก็บเอทานอลแปลงสภาพให้เหมาะสมและปลอดภัย โดยแยกถังเก็บเอทานอลแปลงสภาพ (วัตถุดิบ)ออกจากถังวัตถุดิบอื่น ๆ โดยถังเก็บเอทานอลแปลงสภาพจะต้องผ่านการตรวจสอบรับรองจากกรมสรรพสามิต๓.๓ก่อนการรับเอทานอลแปลงสภาพเข้าเก็บในโรงอุตสาหกรรมให้ผู้ประกอบอุตสาหกรรมมีหน้าที่แจ้งเจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ให้ทำการควบคุมการทำลายการคาดลวดประจำตราตะกั่วหรือวัตถุอื่นที่กรมสรรพสามิตเห็นชอบที่ปากภาชนะบรรจุเอทานอลแปลงสภาพเพื่อตรวจรับปริมาณเอทานอลแปลงสภาพว่าตรงตามใบกำกับการขนเอทานอลแปลงสภาพหรือไม่และแจ้งให้เจ้าพนักงานสรรพสามิตผู้ควบคุมโรงงานผลิตเอทานอลทราบโดยผ่านระบบเครือข่ายอินเทอร์เน็ตที่เว็บไซต์ของกรมสรรพสามิต ๔ การผลิตและจำหน่ายน้ำมันแก๊สโซฮอล์หรือน้ำมันดีเซลที่มีไบโอดีเซลผสมให้ผู้ประกอบอุตสาหกรรมแยกถังน้ำมันแก๊สโซฮอล์หรือถังน้ำมันดีเซลที่มีไบโอดีเซลผสมที่ผลิตได้ออกจากถังน้ำมันและผลิตภัณฑ์น้ำมันอื่นทั้งนี้ถังบรรจุผลิตภัณฑ์น้ำมันแก๊สโซฮอล์หรือถังบรรจุผลิตภัณฑ์น้ำมันดีเซลที่มีไบโอดีเซลผสมจะต้องผ่านการตรวจสอบรับรองจากกรมสรรพสามิตตามระเบียบกรมสรรพสามิตเกี่ยวกับการตรวจสอบปริมาตรความจุภาชนะเก็บน้ำมันและผลิตภัณฑ์น้ำมันในกรณีที่ผู้ประกอบอุตสาหกรรมทำการผลิตน้ำมันแก๊สโซฮอล์หรือน้ำมันดีเซลที่มีไบโอดีเซลผสมโดยการผสมในท่อขณะจ่ายลงยานพาหนะเพื่อจำหน่ายระบบควบคุมการผสมน้ำมันแก๊สโซฮอล์หรือน้ำมันดีเซลที่มีไบโอดีเซลผสมจะต้องผ่านการตรวจสอบรับรองจากกรมสรรพสามิตข้อ ๕ ให้ผู้ประกอบอุตสาหกรรมจัดทำบัญชีและงบเดือนดังนี้๕.๑บัญชีประจำวันแสดงการรับและการจ่ายวัตถุดิบ ตามแบบ ภส. ๐๗ - ๐๑ เก็บไว้ที่โรงอุตสาหกรรม๕.๒ บัญชีประจำวันแสดงการผลิตและจำหน่ายตามแบบ ภส. ๐๗ - ๐๒ เก็บไว้ที่โรงอุตสาหกรรม๕.๓ งบเดือนแสดงรายการเกี่ยวกับวัตถุดิบการผลิต การจำหน่าย และยอดคงเหลือสินค้า ตามแบบ ภส. ๐๗ - ๐๔ส่งให้สรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ ภายในวันที่ ๑๕ของเดือนถัดไป หรือโดยผ่านระบบเครือข่ายอินเทอร์เน็ตที่เว็บไซต์ของกรมสรรพสามิต ข้อ ๖ผู้นำเข้าที่ประสงค์นำน้ำมันแก๊สโซฮอล์หรือน้ำมันดีเซลที่มีไบโอดีเซลผสมเข้ามาในราชอาณาจักรจะต้องยื่นหนังสือแจ้งการนำเข้าสำหรับน้ำมันแก๊สโซฮอล์หรือน้ำมันดีเซลที่มีไบโอดีเซลผสมพร้อมทั้งสูตรรายละเอียดคุณสมบัติของน้ำมันแก๊สโซฮอล์หรือน้ำมันดีเซลที่มีไบโอดีเซลผสมและแบบแปลนแผนผังสถานที่เก็บน้ำมันแก๊สโซฮอล์หรือน้ำมันดีเซลที่มีไบโอดีเซลผสมก่อนการนำเข้าต่อสรรพสามิตพื้นที่ณ สำนักงานสรรพสามิตพื้นที่แห่งท้องที่สำนักงานศุลกากรหรือด่านศุลกากรที่จะมีการนำเข้าตั้งอยู่หรือโดยผ่านระบบเครือข่ายอินเทอร์เน็ตที่เว็บไซต์กรมสรรพสามิต ๗ถังบรรจุน้ำมันแก๊สโซฮอล์หรือน้ำมันดีเซลที่มีไบโอดีเซลผสมจะต้องผ่านการตรวจสอบรับรองจากกรมสรรพสามิตหมวด๓อื่นๆ ข้อ ๘ในกรณีผู้ประกอบอุตสาหกรรมหรือผู้นำเข้ามิได้ปฏิบัติตามประกาศนี้ข้อใดข้อหนึ่งให้ถือว่าน้ำมันแก๊สโซฮอล์หรือน้ำมันดีเซลที่มีไบโอดีเซลผสมนั้นไม่ได้รับสิทธิในการเสียภาษีในพิกัดอัตราภาษีตาม(๓) (๔) และ (๕) ของประเภทที่ ๐๑.๐๑ และ (๕) ของประเภทที่ ๐๑.๐๕ ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ และให้ผู้ประกอบอุตสาหกรรมหรือผู้นำเข้า แล้วแต่กรณีมีหน้าที่ต้องชำระภาษีพร้อมเบี้ยปรับและเงินเพิ่มในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นข้อ ๙การใดที่อยู่ระหว่างขั้นตอนการดำเนินการตามประกาศกรมสรรพสามิต เรื่อง หลักเกณฑ์และเงื่อนไขในการลดอัตราภาษีสรรพสามิตสำหรับน้ำมันแก๊สโซฮอล์และน้ำมันดีเซลที่มีไบโอดีเซลผสม พ.ศ. ๒๕๕๗ ให้ดำเนินการให้แล้วเสร็จสำหรับการดำเนินการต่อไปให้เป็นไปตามที่กำหนดในประกาศนี้การดำเนินการใด ๆ ตามประกาศกรมสรรพสามิตเรื่อง หลักเกณฑ์และเงื่อนไขในการลดอัตราภาษีสรรพสามิตสำหรับน้ำมันแก๊สโซฮอล์และน้ำมันดีเซลที่มีไบโอดีเซลผสม พ.ศ. ๒๕๕๗ ที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๑๐ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๕ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๗๔ (เล่มที่ ๒)/๒๔ พฤษภาคม ๒๕๖๑